ගෝල්ෆේස් වැනි සුන්දර භුමියක චමත්කාරය දුටුවන් අතර ලෝක ප්‍රකට කෙටිකතා කරුවකු වූ ඇන්ටන් චෙකොෆ් ගැන අපට අමතක කළ නොහැක. ඔහු නැවතී සිටි හෝටලය පිහිටියේ ගෝල්ෆේස් පිටියට හූවක් දුරකිනි. ඒ ග්‍රෑන්ඩ් ඔරියන්ට් හෝටලයයි. ඇන්ටන් චෙකොෆ් 1890 දී කොළඹට ළඟා වූයේ ‘‘පීටර්ස්බර්ග්” නැවෙනි. ඒ ඇන්ටන් චෙකොෆ් ෂකාලින් දූපතේ සිට ආපසු සියරට බලා යමින් සිටියදීය. ඔහු කොළඹ ගත කළ කාලය ගැන සඳහන් කර ඇත්තේ ජීවිතයේ කිසිවිටක නොලද සෙයක් සිය හදවතට ඇතුළු වූ බවට සටහන් කරමිනි. ෂිග්ලොට් නම් තම මිතුරකුට යවන ලද ලිපියක ඔහු මෙසේ සඳහන් කරයි. ඉතිහාසයේ මෑත කාලය පුරා ගෝල්ෆේස් පිටිය පොදු ජනතාව විනෝදවීමට යොදාගත් භූමියක් වුවද 1860 ගණන් වනතුරුම නිල වශයෙන් හඳුන්වනු ලැබූ ක්‍රීඩාපිටි හා උද්‍යාන සහ වෙරළ තීර හඳුනාගත් බවට සාක්ෂි ඇත්තේ අල්ප වශයෙනි. විවේකීව තම සැදෑසුවය ගත කිරීම සඳහා කොළඹ ජනතාව මුලින්ම තෝරාගත් භූමිය විය යුත්තේ ගාලු මුවදොර නොහොත් ගෝල්ෆේස් පිටියයි.
ඇන්ටන් චෙකොෆ් නැවතී සිටි හෝටලයේ නම කුමක්ද?
ග්‍රෑන්ඩ් ඔරියන්ට්